<https://www.uvzsr.sk/index.php?option=com_content&view=article&id=5036:informacia-k-novym-vyhlakam-prevadzky-maloobchodu-a-sluieb-hromadne-podujatie-nemocnice-vaeznice&catid=56:tlaove-spravy&Itemid=62>

|  |  |  |
| --- | --- | --- |
| Informácia k novým vyhláškam (prevádzky maloobchodu a služieb, hromadné podujatie, nemocnice, väznice) | [Tlačiť](https://www.uvzsr.sk/index.php?view=article&catid=56%3Atlaove-spravy&id=5036%3Ainformacia-k-novym-vyhlakam-prevadzky-maloobchodu-a-sluieb-hromadne-podujatie-nemocnice-vaeznice&tmpl=component&print=1&layout=default&page=&option=com_content&Itemid=62) | [E-mail](https://www.uvzsr.sk/index.php?option=com_mailto&tmpl=component&link=4134aaf9d74160a55985f23bcab19f3c63ee435a) |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62) |
| Štvrtok, 24. február 2022 15:58 |
| * S účinnosťou od soboty 26. februára budú prevádzky maloobchodu a služieb i hromadné podujatia fungovať v režime “základ”. Budú dostupné pre všetkých ľudí bez ohľadu na ich imunitný/očkovací status. Rušia sa režimy OTP, OP a OP+. * Pre časť prevádzok a pre hromadné podujatia budú stále platiť kapacitné obmedzenia. Vo väčšine prípadov sa rušia. * Prevádzky služieb (napr. gastro prevádzky s konzumáciou na mieste, fitness či wellness služby) budú mať obmedzené otváracie hodiny od 5:00 do 24:00; obmedzenie neplatí pre niektoré služby a všetky maloobchodné prevádzky. * S účinnosťou od soboty 26. februára sa rušia vyhlášky, ktoré plošne obmedzovali návštevy na lôžkových oddeleniach nemocníc a návštevy v ústavoch na výkon väzby, výkon trestu odňatia slobody, výkon trestu odňatia slobody pre mladistvých a nemocnici pre obvinených a odsúdených. * Regionálne úrady verejného zdravotníctva môžu vo svojej územnej pôsobnosti stanoviť aj prísnejšie opatrenia, než stanovujú celoslovenské vyhlášky.   **1.        Vyhláška k hromadným podujatiam**  **Účinnosť:** 26. februára 2022  [Link na vyhlášku](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_24.pdf)  Všetky hromadné podujatia budú môcť byť organizované v režime “základ”.    **Hromadné podujatia sa budú deliť na dve kategórie:**   * **Nízko rizikové**: podujatia, pri ktorých bude fixné sedenie alebo státie a účastníci budú mať prekryté horné dýchacie cesty respirátorom; maximálna účasť bude 500 osôb alebo 50 % kapacity priestoru *(napríklad: divadlo, bohoslužby, kino, viaceré druhy kultúrnych podujatí, diváci na športových podujatiach a pod.)* * **Vysoko rizikové**: ostatné podujatia, ako aj podujatia konané v prevádzkach verejného stravovania, ktoré nedokážu splniť podmienky pre nízko rizikové podujatia; maximálna účasť bude 50 osôb*(napríklad: svadby, kary, oslavy, večierky, plesy, diskotéky a pod.)*     **Delenie na nízko a vysoko rizikové podujatia sa nebude vzťahovať na:**   * cirkevné alebo civilné verzie sobášneho obradu, obrad krstu, a pohrebný obrad *(bez kapacitných obmedzení),* * zasadnutia a schôdze orgánov verejnej moci a ich poradných orgánov *(bez kapacitných obmedzení),* * Zasadnutia, schôdze a iné podujatia, ktoré sa uskutočňujú na základe zákona *(bez kapacitných obmedzení),* * Voľby *(bez kapacitných obmedzení),* * podujatia profesionálnych športových súťaží (celý zoznam je vo vyhláške v § 2, ods. 2, písm. g) - *pre športovcov a organizačný tím bez kapacitných obmedzení,* * hromadné podujatia nevyhnutné na činnosť karanténnych tréningových centier pre vrcholový šport, ktoré schvália ministerstvá školstva a zdravotníctva *(bez kapacitných obmedzení)* * hromadné podujatie nevyhnutné na výkon činnosti športových reprezentácií Slovenskej republiky so súhlasom ministerstva školstva *(bez kapacitných obmedzení)* * hromadné podujatia osôb do 18 rokov veku, a to v kapacite maximálne 100 osôb, * športové hromadné podujatia športového charakteru (súťaže, tréningy) osôb starších ako 18 rokov, a to v kapacite maximálne 100 osôb, * **po novom ani na hromadné podujatia výstav v priestoroch prevádzok výstavísk v kapacite maximálne 500 osôb alebo maximálne 50 % kapacity priestorov.**   **Všeobecné pravidlá pre hromadné podujatia:**   * ruší sa povinnosť uchovávať zoznam účastníkov podujatí, * umožniť vstup a pobyt účastníkom len s prekrytými hornými dýchacími cestami, * pri podujatiach v exteriéri vyhradiť priestor podujatí a vyznačiť vstup a výstup, * vykonávať častú dezinfekciu priestorov, dotykových plôch, kľučiek, podláh v interiéri a predmetov, * hygienické zariadenia musia byť vybavené tekutým mydlom a papierovými utierkami, * zabezpečiť dezinfekciu rúk pri vstupe, * pri vstupe vyvesiť oznamy o povinnostiach účastníkov (presný zoznam je vo vyhláške v § 3, písm. f), * pri účasti na podujatí a pri príchode a odchode z priestorov zabezpečiť dodržiavanie rozostupov 2 m medzi osobami (neplatí pre osoby žijúce v spoločnej domácnosti, partnerov, osoby vykonávajúce športovú činnosť, divákov usadených v hľadisku,  umelcov, školiteľov a ďalšie osoby, ak vyplýva z účelu hromadného podujatia, že tento rozostup nie je možné dodržať), * zabezpečiť dostatočné vetranie priestorov, * organizátor musí byť v každej chvíli schopný preukázať počet osôb aktuálne sa zúčastňujúcich na hromadnom podujatí, * pokiaľ to kapacita priestorov hromadného podujatia umožňuje, zabezpečiť sedenie divákov v každom druhom rade.   **Bohoslužby, cirkevné alebo civilné verzie sobášneho obradu, pohrebné obrady a obrady krstu**   * dezinfikovať použité predmety slúžiace účelom obradu, * v prípade kontaktu rozdávajúceho s ústami veriaceho si musí rozdávajúci zakaždým vydezinfikovať ruky; pri prijímaní „pod obojím“ použiť pri každom prijímajúcom vždy novú lyžičku, * zakazuje sa používať obrady pitia z jednej nádoby viac ako jednou osobou, * odstrániť nádoby s vodou.   **Kultúrne podujatia**   * zamedziť fyzickej kontaktnej interaktívnej práce s publikom, * vytvoriť zóny pre jednotlivé umelecké súbory tak, aby dochádzalo k minimálnej interakcii a k minimálnemu stretávaniu sa umelcov z jednotlivých súborov medzi sebou.   **2.       Vyhláška k prevádzkam**  **Účinnosť:** 26. februára 2022  [Link na vyhlášku](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_25.pdf)  Všetky prevádzky maloobchodu a služieb budú môcť fungovať v režime „základ”.  **Všeobecné opatrenia pre prevádzky:**   * ruší sa kapacitné obmedzenie (pravidlo 1 osoba na 15m2) vo väčšine prevádzok, * umožniť vstup a pobyt vo vnútorných aj vonkajších priestoroch len osobám s prekrytými hornými dýchacími cestami, * zabezpečiť pri vstupe dezinfekciu na ruky alebo jednorazové rukavice, * zabezpečiť zachovávanie odstupov v radoch osôb minimálne 2 metre (neplatí pre osoby žijúce v spoločnej domácnosti alebo osoby s ťažkým zdravotným postihnutím a ich asistentov), * umiestniť na viditeľné miesto oznamy o povinnosti dodržiavať tieto opatrenia, * časté vetranie priestorov, dezinfekcia dotykových plôch, kľučiek, nákupných vozíkov a košíkov, používaných prístrojov, nástrojov a pomôcok, na dezinfekciu použiť dezinfekčné prostriedky s virucídnym účinkom.   **Obmedzenia otváracích hodín:**   * prevádzky obchodov nemajú obmedzené otváracie hodiny, * prevádzky služieb musia obmedziť otváracie hodiny od 5:00 do 24:00, * obmedzenie otváracích hodín sa nevzťahuje na: * prevádzky verejného stravovania, stánky s trvalým stanovišťom, ambulantný predaj pokrmov a nápojov - **po 24:00 však môžu predávať len pokrmy a nápoje zabalené so sebou alebo prostredníctvom donáškovej služby,** * prírodné liečebné kúpele alebo kúpeľné liečebne poskytujúce služby na základe predpisu lekára, * veterinárne ambulancie, * odťahové služby, * práčovne a čistiarne odevov, * čerpacie stanice pohonných látok a palív, * pohrebné služby, služby pohrebiska a krematória, * služby technickej a emisnej kontroly vozidiel a zberné miesta pre príjem žiadostí na vydanie tachografických kariet, prevádzky určené na predaj karnetov TIR, colné vyhlásenia, vyclievanie alebo zaclievanie tovaru, predajné miesta poskytujúce služby elektronického výberu mýta, * taxislužby - **rušia sa pre ne aj doterajšie obmedzenia počtu prepravovaných osôb,** * advokátov, notárov, súdnych exekútorov, správcov konkurzných podstát, mediátorov, dražobníkov, rozhodcov, znalcov, tlmočníkov a prekladateľov, * zberné dvory, * ubytovacie služby, * školské, nemocničné, závodné a podobné kuchyne a jedálne, * prevádzky lanových dráh a vlekov.   **Obchodné domy:**   * vybaviť hygienické zariadenia prevádzky tekutým mydlom a papierovými utierkami, * vykonávať dezinfekciu hygienických zariadení každú hodinu, * zakázaná konzumácia pokrmov a nápojov v priestoroch obchodného domu, okrem priestorov zariadení spoločného stravovania vrátane foodcourtov, * ruší sa povinnosť uzatvorenia sedacích sekcií, * bez kapacitných obmedzení.   **Zariadenia verejného stravovania:**   * umožniť konzumáciu pokrmov alebo nápojov výlučne posediačky (interiér, terasy), s cieľom zabezpečiť kontrolovaný rozostup osôb, * rušia sa ostatné podmienky ako povinná vzdialenosť najmenej 2 metre medzi stolmi a kapacitné obmedzenie najviac 4 osoby pri jednom stole .   **Zariadenia starostlivosti o ľudské telo:**   * bez kapacitných obmedzení, * upraviť časový harmonogram tak, aby medzi jednotlivými zákazníkmi bol vždy priestor na upratanie a dezinfekciu pracovného miesta, * po každom zákazníkovi vykonávať dezinfekciu dezinfekčným prostriedkom s virucídnym účinkom, * hygienické zariadenia prevádzky musia byť vybavené tekutým mydlom a papierovými utierkami.   **Autoškoly a školiace strediská:**   * po každom výcviku na trenažéri musí byť interiér, najmä volant a rýchlostná páka, vydezinfikovaný dezinfekčným prostriedkom, * pri výcviku zameranom na vedenie motoriek musí mať každý z frekventantov vlastnú prilbu a príslušné ochranné pomôcky, * počas výučby teórie a konania záverečných skúšok zabezpečiť v učebni minimálne 2 m vzdialenosť medzi účastníkmi kurzu; (neplatí pre inštruktora, lektora a skúšobného komisára), * zabezpečiť, aby počas praktického výcviku vo vedení vozidla nebola vo vozidle okrem inštruktora a účastníka kurzu žiadna ďalšia osoba (neplatí pre skúšobného komisára počas výkonu záverečných skúšok).   **Lanovky a vleky:**   * zvýšiť frekvenciu čistenia a dezinfekcie dotykových plôch, na dezinfekciu použiť dezinfekčné prostriedky s virucídnym účinkom, * hygienické zariadenia prevádzky musia byť vybavené tekutým mydlom a papierovými utierkami, vykonávať dezinfekciu hygienických zariadení každú hodinu, * bez kapacitných obmedzení.   **Ubytovacie služby (hotely, turistické ubytovne a ďalšie prevádzky krátkodobého ubytovania):**   * reštauračné služby a služby wellness prevádzkovať podľa pravidiel tejto vyhlášky pre tieto typy prevádzok, * zvýšiť frekvenciu upratovania, čistenia a dezinfekcie dotykových plôch, na dezinfekciu použiť dezinfekčné prostriedky s virucídnym účinkom, * hygienické zariadenia prevádzky musia byť vybavené tekutým mydlom a papierovými utierkami, * bez kapacitných obmedzení.   **Fitness centrá:**   * maximálna kapacita prevádzky 50 zákazníkov alebo 1 zákazník na 15 štvorcových metrov, * hygienické zariadenia prevádzky musia byť vybavené tekutým mydlom a papierovými utierkami, * zvýšiť frekvenciu upratovania, čistenia a dezinfekcie dotykových plôch, na dezinfekciu použiť dezinfekčné  prostriedky s virucídnym účinkom.   **Wellness, akvaparky, prírodné liečebné kúpele alebo kúpeľné liečebne:**   * maximálna kapacita zariadenia 50 zákazníkov alebo jeden zákazník na 15 štvorcových metrov z krytej plochy zariadenia určenej pre zákazníkov (kapacitné obmedzenie sa netýka tých zariadení, ktoré vykonávajú liečebné procedúry na základe predpisu lekára pre indikované zdravotné dôvody).   **Umelé kúpaliská:**   * obnoviť prevádzku bazéna iba na základe vyhovujúceho výsledku analýzy kvality vody na kúpanie, ďalšie podmienky pre kvalitu a úpravu vody sú uvedené vo vyhláške v § 10, * pri vstupe do prevádzky aplikovať zákazníkom dezinfekciu na ruky, * pri úprave bazénovej vody sa musia používať osvedčené technologické postupy, * neprevádzkovať pitné fontánky, * zvýšiť frekvenciu upratovania, čistenia a dezinfekcie dotykových plôch, na dezinfekciu použiť dezinfekčné prostriedky s virucídnym účinkom, * hygienické zariadenia prevádzky musia byť vybavené tekutým mydlom a papierovými utierkami, * bez kapacitných obmedzení.   **Úrad verejného zdravotníctva Slovenskej republiky** |